钦定古今图书集成/明伦汇编/宫闱典/第133卷 > 陈准
## 钦定古今图书集成/明伦汇编/宫闱典/第133卷 > 陈准

按《大政纪》：东厂自尚铭弄权害人，中外切齿。准，直隶
顺德人，为人平恕清俭。及铭败，代掌厂事，令军校曰：
“大逆者告我，非此则有司之事也，毋与焉。”由是中外
安之。久之，有欲入人罪并籍没其家者，令准按之。准
不忍逡巡，屡日整衣冠闭门自缢死，士论惜之。

===何鼎===按《明外史宦官传》：“‘鼎，馀杭人，一名文鼎，性忠直，弘治
初，为长随，上疏请革传奉官，为侪辈所忌。寿宁侯张
鹤龄兄弟出入宫禁，尝侍内庭宴，帝如厕，鹤龄倚酒
戴帝冠，且与宫人戏，鼎心怒。他日鹤龄复窥御帷，鼎
持大瓜欲击之。张皇后衔鼎，鼎奏言二张私入禁掖，
无人臣礼。皇上若用臣，臣必有以报’。后遂激帝怒，下”
鼎锦衣狱。问：“有主使乎？”鼎曰：“有。”问：“谁耶？”曰：“孔子、孟子
也。”给事中庞泮、御史吴山及尚书周经、主事李昆、进
士吴宗周先后论救，俱不纳。后竟使太监李广杖杀
鼎。帝追思之，赐祭，勒其文于碑。是时，中官多守法奉
诏出镇者。福建邓原、浙江麦秀、河南蓝忠、宣府刘清，
皆廉洁爱民。兵部上其事，赐敕旌励。